《奉和刘彦基待相空至》
明代·释宗泐

实公同门英，论交二十载。赋诗多新语，亦足迈前代。

偶与仙翁言，久别思一会。溪山入春明，花乌亦相待。

孤云本无期，行踪定何在。日暮倚东风，疏钟起天外。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。